钦定古今图书集成/明伦汇编/官常典/第728卷 > 邹㵯
## 钦定古今图书集成/明伦汇编/官常典/第728卷 > 邹㵯

按《宋史忠义传》：“㵯字凤叔，吉水人，后徙永丰。少慷慨
有大志，以豪侠鸣。从文天祥勤王，补武资，至将军。益
王立，改寺丞，领江西招谕副使。聚兵宁都，得数万。改
授江西安抚副使，复兴国、永丰二县，进兵部侍郎，兼
江东西处置副使。及永丰败，继从天祥间关岭道。未
几，复出开督府，分司永丰、兴国境上。北兵骤至，大战”，
㵯脱身走至潮州。及天祥被执，㵯自杀。当是时，从天
祥勤王死事者，㵯与刘子俊等凡十有九人。